Fókuszban a közlekedés zöldítése
A készülő új Nemzeti Energia Stratégia egyik kiemelt fontosságú eleme a közlekedés zöldítése – jelentette be Kaderják Péter, az Innovációs és Technológiai Minisztérium energiaügyekért és klímapolitikáért felelős államtitkára egy új elektromos töltőállomás átadása alkalmából rendezett ünnepségen.
„Magyarország a régiós országok között élen jár az elektromobilitás fejlesztésében, jelenleg már 672 töltőállomás működik országszerte, és több mint 14 ezer zöld rendszámos autó közlekedik az utakon” – közölte az államtitkár.
Kaderják Péter arról is beszélt, hogy a gyors terjedést jogi háttér is támogatja,
az elektromos autók adókedvezményt élveznek, a fizetős parkolókba töltőállomásokat kell telepíteni, csakúgy, mint az új építésű társasházakba, irodaházakba.
A készülő új Nemzeti Energia Stratégiában fontos szerepet kap a közlekedés zöldítése Fotó: MTI/Varga György
A gyors növekedés azonban a közlekedési szektorban hátrányokat is okoz – hívta fel a figyelmet. Az összes károsanyag-kibocsátás egynegyedéért ugyanis a közlekedés, főként a közúti közlekedés felelős. Éppen ezért – mint fogalmazott – úgy kell fejleszteni a gazdaságot, hogy közben a káros anyagok kibocsátását mérsékelni lehessen.
Villanykutakat telepít az Amazon Németországban Villanybuszokkal gazdagodott Pécs Először szállított utasokat egy tisztán elektromos repülőgép Így néz ki alulnézetből a Sinabung vulkán hétvégi kitörése (videóval) Már napelemekkel is lehet málnát termeszteni
Fenntartható állati fehérjék nyomában 1,5 méter hó hullott Izlandon Hamarabb zölddé válhat az európai energiahálózat, mint gondolták Filmklub az Akadémián: A szőke tó – A Tisza-tó hat évszaka A 65 éves és annál idősebb korúak száma megyénként (2019. január 1.)